יחד עם יונגרייז בוועד העיר היו ד"ר יעקב ישראל דה-האן, שהחליף את יונגרייז כמנהל בפועל של העדה, והרב משה ליב ברנשטיין. אחד האירועים הזכורים ביותר הוא מפגש השלושה עם איל העיתונות הלורד נורטקליף בשנת תרפ"ב בירושלים. השלושה טענו בפניו כי המוסדות הלאומיים והרבנות הראשית אינם מייצגים את היהדות החרדית בירושלים, והמאבק על יישוב הארץ אינו לרוחם. בעקבות המפגש התחוללה סערה עצומה בארץ ישראל ומחוצה לה.
יונגרייז שימש כמזכירו האישי של הרב יוסף חיים זוננפלד וייסד גוף בשם "קופת הרבנים" באמצעותו גייס כספים ברחבי העולם היהודי. בהקשר זה כתב הרב צבי פסח פרנק אל הרב חיים הירשנזון מכתב חריף, המאשים את יונגרייז ואנשיו בפעילות מאחורי הקלעים של יצירת מצג שווא, כביכול ועד העיר האשכנזי מייצג את היהדות החרדית בירושלים, בתימרון הרב יצחק ירוחם דיסקין לעת זקנותו ושימוש בחתימתו ללא ידיעתו.
אחרית ימיו.
חמש שנים קודם פטירתו עבר התקף לב ומאז פחתה פעילותו הציבורית. יונגרייז נפטר ביום שלישי, ד' בניסן תרצ"ד, ונטמן בבית הקברות היהודי בהר הזיתים.
משפחתו.
יונגרייז נישא לאלטע פעריל לבית יוליוס. להם שני בנים ושלוש בנות.
ג'ייקוב אלורדי
ג'ייקוב אלורדי (באנגלית: Jacob Elordi; נולד ב-26 ביוני 1997) הוא שחקן ודוגמן אוסטרלי. נודע בזכות תפקידו כנואה פלין בסרטים "דוכן הנשיקות", "דוכן הנשיקות 2" "ודוכן הנשיקות 3" וכן בזכות תפקידו כנייט ג'ייקובס בסדרת הדרמה של HBO "אופוריה".
ביוגרפיה.
אלורדי נולד ב-26 ביוני 1997 בעיר בריזבן שבאוסטרליה.
קריירה.
תפקיד המשחק הראשון שלו היה בהפקת תיאטרון מקומית למחזמר "Seussical". הופעת הבכורה הקולנועית שלו הייתה בגיל 17, כניצב בסרט "". בשנת 2015 סיים את לימודיו בבית הספר התיכון.
אלורדי זכה לחשיפה משמעותית בעקבות תפקידו כנואה פלין בסרט הנעורים של נטפליקס "דוכן הנשיקות", שיצא לאור ב-11 במאי 2018.
ביוני 2018 נודע כי אלורדי צפוי לככב בעיבוד האמריקאי לסדרה הישראלית "אופוריה". הסדרה עלתה לראשונה ברשת הטלוויזיה האמריקאית HBO ב-16 ביוני 2019. HBO חידשו את הסדרה לעונה שנייה, אך בשל מגפת הקורונה הושהתה הפקת הסדרה.
בחודש מאי 2020 השתתף אלורדי בפרק בסדרת הרשת "Acting for a Cause", בו השתתף בהקראה של הרומן "גאווה ודעה קדומה" מאת ג'יין אוסטן לצד מדליין פטץ'. הוא ביצע את תפקידו של מר דארסי.
בפברואר 2019 נודע כי הוא צפוי לחזור ולגלם את דמותו של נואה פלין בסרט ההמשך "דוכן הנשיקות 2".
בנוסף להיותו שחקן, אלורדי הוא גם תסריטאי.
הסרט "דוכן הנשיקות 2" יצא לאור בנטפליקס ב-24 ביולי 2020. ימים בודדים לאחר צאת הסרט נודע כי סרט ההמשך, "דוכן הנשיקות 3", בתהליכי פוסט-פרודקשן וצפוי לצאת בשנת 2021. ב-16 באוקטובר 2020 יצא לאור הסרט הרומנטי "שני לבבות" בכיכובו של אלורדי לצד השחקנית טירה סקובי. הוא משחק בסרט "מים עמוקים" לצד בן אפלק ואנה דה ארמס שעתיד לצאת לאקרנים בשנת 2022.
אלורדי היה פרזנטור למותגי הלבשה כגון קלווין קליין והופיע על שערי מגזינים רבים, בהם V, VMan ו-GQ.
חיים אישיים.
אלורדי הכיר את השחקנית האמריקאית ג'ואי קינג בתחילת שנת 2017 בעת שצילמו את הסרט "דוכן הנשיקות" בו כיכבו זה לצד זה. באוגוסט 2017 אישרו כי הם מנהלים מערכת יחסים, אך בסוף שנת 2018 נפרדו.
בספטמבר 2020 החל מערכת יחסים עם הדוגמנית קאיה גרבר. אלורדי וגרבר נפרדו בנובמבר 2021.
GirlsDoPorn
GirlsDoPorn היה אתר פורנו שפעל בין השנים 2009 ל-2020, והיה לאחד מאתרי הפורנו הגדולים שפעלו בארצות הברית.
התכנים שהציע האתר היו למעשה סרטונים מצולמים מאודישנים של בחורות שמעולם לא הופיעו בסרטי פורנו בעבר.
בנוסף לכך, החברה שהפעילה את האתר אף העלתה את סרטוני הבחורות לאתרי פורנו אחרים, כגון: Pornhub, XVideos, YouPorn ובכך צברו מאות מיליוני צפיות ברחבי העולם.
היסטוריה.
האתר הוקם בשנת 2009 על ידי מייקל ג'יימס פארט ומת'יו וולף, זוג חברי ילדות מניו זילנד שהחליטו לעסוק בתחום הפקת סרטי הפורנו.
הם היו מפרסמים מודעות דרושים לעבודת דוגמנות, והציעו לנשים שפנו אליהם להגיע למשרדי החברה בסן דייגו על חשבונם.
לאחר שהנשים הגיעו אליהם הן הבינו שלא מדובר בצילומי דוגמנות כפי שנאמר להן, אלא בצילומי פורנו. חלקן אף נכלאו והוכרחו להצטלם בניגוד לרצונן.
בשנת 2016 הגישו 22 נשים שנפגעו מפעילות החברה תביעה כנגדה.
על פי דיווחי הקורבנות וחומר התביעה נגד החברה, הנשים המתוארות עברו מניפולציות, נכפו, שיקרו להן, קיבלו מריחואנה או סמים אחרים או אולצו פיזית לקיים יחסי מין. בנובמבר 2019, שישה אנשים המעורבים באתר הואשמו בסחר במין בכוח, הונאה וכפייה. סרטונים רשמיים של החברה נצפו למעלה ממיליארד פעמים, ונצפה כ-680 מיליון פעמים באתר הפורנוגרפי, Pornhub. הערוץ הרשמי של החברה היה בין 20 הנצפים ביותר של האתר. גם עותקים פיראטיים של הסרטונים הפורנוגרפיים נצפו מאות מיליוני פעמים. על פי התביעה נגד החברה, ניתן היה למצוא את סרטי הפורנוגרפיה באתרי הפורנוגרפיה לפחות עד דצמבר 2020. בינואר 2020 מפעילי האתר נמצאו אשמים וחויבו בפיצויים בסך 13 מיליון דולר, והורדת האתר מן הרשת.
ערי ארצות הברית
אל-ויזיה
אל-ויזיה (בערבית: الويزية) היה כפר ערבי בנפת צפת. רוב תושבי הכפר היו חקלאים בדואים. הכפר חרב במהלך מלחמת העצמאות.
מיקום הכפר.
הכפר היה ממוקם 8.5 קילומטר צפון מזרחית לצפת. הכפר נמצא דרומית מזרחית לחורבת ירדה.
היסטוריה.
במפקד אוכלוסין 1922 של ארץ ישראל שערכו הבריטים, היו באל-ויזיה 30 תושבים, כולם מוסלמים.
בשנת 1945 התגוררו בכפר מאה תושבים מוסלמים. שטח הכפר באותה עת היה 6,361 דונם. מתוכם השתמשו הערבים ב-795 דונמים לחקלאות וב-1,623 דונם נוספים לבנייה 2,114 דונם סווגו כ"בלתי ניתנים לטיפול". הכפר נהרס במהלך מלחמת העצמאות ב-1 במאי 1948, על ידי הגדוד הראשון של הפלמ"ח, במסגרת מבצע יפתח.
קפה פושקין
קפה פושקין (ברוסית: Кафе Пушкинъ) הוא שמה של מסעדה במוסקבה, שנוסדה ב-1999 בידי אנדרי דלוס.
היסטוריה.
המסעדה, שנפתחה על ידי המסעדן אנדריי דלוס בשנת 1999, מתמחה במנות מהמטבח האצילי הרוסי. פנים האולמות מיוצר בסגנון ההיסטורי של המאה ה-19. המנהל הראשון של המסעדה הוא אלכסנדר זייצב, השף הוא אנדריי מחוב.
ההערכה היא ששמה של המסעדה נוצר בהשראת השיר "Nathalie" מאת הזמר ז'ילבר בקו, בו שר על מוסקבה, על הכיכר האדומה, על אהבתו לילדה רוסית ושוקולד חם ב-Café Pouchkine.
שלושת האולמות העיקריים של המסעדה - "בית מרקחת", "ספרייה" ו-"אינטרסול" - מייצגים חדר מהמאה ה-19 עם אוסף גדול של עתיקות. אחת האטרקציות העיקריות של הבית היא הספרייה הגדולה. הוא מאכלס מהדורות מהמאה ה-18 עד תחילת המאה ה-20.
חקיינות הרתעה
SOR NC 18
SOR NC 18 הוא אוטובוס מפרקי (אוטובוס ארוך) בשירות עירוני, מתוצרת יצרנית האוטובוסים הצ'כית SOR Libchavy (שם רשמי: "SOR Libchavy spol. s r.o") אשר יוצר בין השנים 2015–2008 בצ'כיה
הדיוויזיה החמישית (האימפריה הגרמנית)
הדיוויזיה החמישית (בגרמנית: 5. Division) הייתה דיוויזיה של צבא הקיסרות הגרמנית. הדיוויזיה לחמה במלחמת אוסטריה–פרוסיה, מלחמת צרפת–פרוסיה ובמלחמת העולם הראשונה, ופורקה עם סיומה.
היסטוריה.
הדיוויזיה הוקמה בקרוסן על האודר בנובמבר 1816 כחטיבה, אשר הועברה בשנת 1817 לפרנקפורט על האודר, וב-5 בספטמבר 1818 הפכה לדיוויזיה ה-5. חיילי הדיוויזיה גויסו מפרובינציית ברנדנבורג, ובפרט מאזור פרנקפורט על האודר. בשנת 1840 עבר מטה הדיוויזיה לברלין, ובשנת 1845 הוא חזר לפרנקפורט על האודר. בשנת 1864 לחמה החטיבה ה-10 שהייתה חלק מהדיוויזיה במלחמת שלזוויג השנייה, והשתתפה בקרב דיבל. בשנת 1866 לחמה הדיוויזיה במלחמת אוסטריה–פרוסיה והשתתפה בקרב קניגרץ, ובמלחמת צרפת-פרוסיה היא לחמה בקרב מארס-לה-טור, קרב גרבלוט ובמהלך המצור על מץ.
עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-3 בפיקוד אוואלד פון לוכו, אשר היה חלק מהארמייה הראשונה. הדיוויזיה נטלה חלק בקרבות מונס, לה קאטו ובקרב על המארן. לאחר מכן השתתף בהדיפת המתקפות הצרפתיות בסואסון יומיים קודם לכן. לאחר מכן השתתף בבלימת המתקפות הצרפתיות באראס ובלה באסה. באוקטובר 1915 הועברה הדיוויזיה לסרביה, שם השתתפה במערכה המוצלחת לכיבוש הארץ, ולאחר מכן היא הועברה בחזרה לחזית המערבית והשתתפה בקרב ורדן וב. בשנת 1917 היא לחמה במהלך הקרב השני על האן, ולאחר מכן הועברה לתקופה קצרה לחזית המזרחית, ולאחר מכן לחמה בקרב קפורטו. בשנת 1918 היא לחמה במתקפת האביב, ובכלל זה הקרב השלישי על האן והקרב השני על המארן, ולאחר מכן לחמה במתקפת מאה הימים. לאחר המלחמה חזרה הדיוויזיה לגרמניה, וב-20 בינואר 1919 פורקה הדיוויזיה.
טפילות תטולה
החברה הכלכלית לארץ ישראל
החברה הכלכלית לארץ-ישראל (באנגלית: Palestine Economic Corporation; בקיצור: PEC) היא חברה שנוסדה בשנת 1925 במטרה לפתח את היישוב היהודי בארץ-ישראל על בסיס השקעות כלכליות. מייסדי החברה היו ביקורתיים כלפי המוסדות הציוניים שהיו מבוססים בעיקר על תרומות. לימים שונה שם החברה ל"החברה הכלכלית לישראל".
היסטוריה.
החברה הכלכלית לארץ ישראל נוסדה על ידי סיעתו של לואי ברנדייס בשנת 1925, כמיזוג של פעולות קבוצת ברנדייס בישראל עם פעילות הג'וינט בארץ ישראל. עוד טרם נוסדה נודעה החברה כקבוצת מרשל, ורבורג ופלקסנר.